สวัสดีค่ะ ล่าสุดประจำเดือนมาวันที่ 25 พค แต่ว่าก่อนหน้านี้ปกติจะเป็นคนประจำมาไม่ตรง และเคยขาดประจำเดือนเป็นเวลา 1 เดือนในช่วงปีที่แล้ว หลังจากประจำเดือนครั้งล่าสุดมา ได้มีการมีเพศสัมพันธ์แบบไม่ได้ใส่ถุงยางแต่ปล่อยออกมาข้างนอก ได้เช็ครอบวันที่ตรงไข่แล้ว ไม่ตรงกับวัน จนถึงตอนนี้ประจำเดือนก็ยังไม่มา แต่ได้มีการตรวจครรภ์แล้วไม่ท้อง ควรทำยังไงดีคะ
สวัสดีค่ะ ประจำเดือนปกติจะมาทุก 22-35 วัน ถ้ามาช้ากว่านี้ถือว่ามาช้า ซึ่งอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูกหากในรอบเดือนมีเพศสัมพันธ์ไม่ได้ป้องกัน หรือป้องกันโดยการหลั่งนอกซึ่งมีโอกาสผิดพลาดได้สูง ตรวจการตั้งครรภ์แล้วไม่ท้อง แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะ หากไม่ได้ตั้งครรภ์ แพทย์จะทำการหาสาเหตุอื่นๆต่อไปสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์